Jānis Zeltiņš
Jānis Zeltiņš (dzimis 1937. gada 21. jūlijā) ir bijušais latviešu basketbolists un basketbola treneris. Laikā no 1961. līdz 1966. gadam Zeltiņš pārstāvēja Rīgas VEF komandu, 1966. gadā tika izcīnīta bronzas medaļa PSRS čempionātā. Pēc spēlētāja karjeras beigām kļuvis par treneri, laikā no 1967. līdz 1971. gadam bijis treneris VEF sporta skolā. Laikā no 1971. līdz 1988. gadam darbojās Rīgas ASK treneru korpusā, no 1971. līdz 1974. gadam un no 1987. līdz 1988. gadam Zeltiņš bija komandas galvenais treneris. Pēc tam kļuva par Rīgas TTT treneri, no 1992. līdz 1994. gadam bija TTT galvenais treneris. Gandrīz visu turpmāko karjeru strādāja vīriešu komandās: BK Brocēni, BK Roja, Gulbenes "Buki", Barons/LU. Trenera karjeru noslēdza kā SK Cēsis sieviešu kluba treneris. 17 spēlēs vadījis arī Latvijas vīriešu izlasi (11 uzvaras). 2017. gada 18. novembrī apbalvots ar Triju Zvaigžņu ordeņa 4. šķiru.